* 1. **VRSTE KEMIJSKIH REAKCIJ - višji nivo znanja**

Kemijske reakcije zapišemo s kemijskimi enačbami.

Poznamo različne vrste kemijskih reakcij:

1. **spajanje ali sinteza**

Ogljik in kisik se pri gorenju spajata v ogljikov dioksid. Pri tej reakciji se energija sprošča v obliki toplote in svetlobe. Zapiši kemijsko reakcijo.

A + B → AB

vodik + klor → vodikov klorid

H2 + Cl2 → 2HCl

1. **razkroj snovi**

Pri nekaterih reakcijah ena sama snov razpade na dve ali več snovi. Taka reakcija se imenuje razkroj.

AB → A + B

|  |  |
| --- | --- |
| **NASTANEK NEGATIVA POSNETKA** | |
| Fotografski film je prevlečen s plastjo srebrovega klorida (lahko tudi s srebrovim bromidom ali jodidom v želatini). Pod vplivom svetlobe, srebrov klorid AgCl v svetlobno občutljivi plasti filma počrni (razpade na drobne črne kristale srebra Ag), pri tem nastane negativ posnetka. Ostanek spojine se odstrani pri razvijanju oziroma fiksiranju slike. |  |

|  |  |  |  |  |
| --- | --- | --- | --- | --- |
| 2AgCl(s) |  | 2Ag(s) | + | Cl2(g) |
| srebrov klorid |  | srebro |  | klor |

1. **oksidacija in redukcija**

Če snov med reakcijo sprejema kisik, se oksidira. Spajanje kisika z ogljikom je oksidacija.

Če snov med reakcijo oddaja kisik, se reducira. Taka reakcija se imenuje redukcija.

Bakrov oksid + vodik 🡪 baker + voda

CuO + H2 🡪 Cu + H2O

Bakrov oksid odda kisik – se reducira. Vodik sprejme kisik – se oksidira. Redukcija in oksidacija vedno potekata skupaj.

1. **obarjanje**

Pri mešanju dveh raztopin včasih nastane netopen produkt, ki je lahko različno obarvan. Tak trden produkt imenujemo oborina, reakcijo pa obarjanje.

Pri reakciji med vodno raztopino srebrovega nitrata in vodno raztopino kalijevega klorida nastane bela snov, ki ni topna v vodi: oborina srebrovega klorida.

AgNO3(aq) + KCl(aq) 🡪 AgCl(s) + KNO3(aq)